99/655/EY: Euroopan keskuspankin päätös, tehty 26 päivänä elokuuta 1999, jolla muutetaan 7 päivänä heinäkuuta 1998 tehtyä Euroopan keskuspankin päätöstä (EKP/1998/6) euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä (EKP/1999/2)



Virallinen lehti nro L 258 , 05/10/1999 s. 0029 - 0031



EUROOPAN KESKUSPANKIN PÄÄTÖS, tehty 26 päivänä elokuuta 1999, jolla muutetaan 7 päivänä heinäkuuta 1998 tehtyä Euroopan keskuspankin päätöstä (EKP/1998/6) euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä (EKP/1999/2) (1999/655/EY) EUROOPAN KESKUSPANKIN NEUVOSTO, joka ottaa huomioon Euroopan yhteisön perustamissopimuksen (jäljempänä "perustamissopimus") ja erityisesti sen 106 artiklan 1 kohdan ja Euroopan keskuspankkijärjestelmän ja Euroopan keskuspankin perussäännön 16 artiklan, sekä katsoo, että 1) on tarkoituksenmukaista muuttaa niitä periaatteita, joiden mukaan seteliaiheita saa käyttää kaupallisiin tarkoituksiin, ja 2) viittaukset perustamissopimuksen artikloihin muutetaan vastaamaan Amsterdamin sopimuksen mukaista uutta numerointia; euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä 7 päivänä heinäkuuta 1998 tehdyn Euroopan keskuspankin päätöksen (EKP/1998/6) johdanto-osan, loppusäännöksen ja päätöslauseen sanamuoto muutetaan vastaamaan tämänhetkisiä menettelyjä, ON PÄÄTTÄNYT SEURAAVAA: 1 artikla 2 artiklan 2 kohdan tarkistus Euroseteleiden nimellisarvoista, selitelmistä, vaihtamisesta, käytöstä poistamista ja seteliaiheen käytöstä 7 päivänä heinäkuuta 1998 tehdyn Euroopan keskuspankin päätöksen (EKP/1998/6) 2 artiklan 2 kohtaa muutetaan seuraavasti: "Tämän päätöksen 1 artiklassa tarkoitetun seteliaiheen käyttäminen kokonaan tai osittain sallitaan ilman erityismenettelyä seuraavissa tapauksissa: a) valokuvat, piirrokset, maalaukset, filmit sekä yleensä mitkä tahansa kuvat, joissa setelit tai seteliaiheet eivät itsessään ole kuvan keskipisteinä ja joissa ei ole lähikuvaa setelistä; b) seteliaiheen jäljennökset, jotka ovat kooltaan yli satakaksikymmentäviisi prosenttia tai alle seitsemänkymmentäviisi prosenttia sekä setelin pituudesta että leveydestä, jotka on täsmennetty tämän päätöksen 1 artiklassa, riippumatta siitä, mitä materiaalia jäljennökseen on käytetty." 2 artikla Loppusäännös 1. Liitteenä on konsolidoitu toisinto Euroopan keskuspankin 7 päivänä heinäkuuta 1998 tekemästä päätöksestä (EKP/1998/6), sellaisena kuin se on muutettuna Euroopan keskuspankin 26 päivänä elokuuta 1999 tekemällä päätöksellä (EKP/1999/2). 2. Tämä päätös julkaistaan Euroopan yhteisöjen virallisessa lehdessä. Tehty Frankfurt am Mainissa 26 päivänä elokuuta 1999. EKP:n puheenjohtaja Willem F. DUISENBERG LIITE EUROOPAN KESKUSPANKIN PÄÄTÖS, tehty 7 päivänä heinäkuuta 1998, euroseteleiden nimellisarvoista, selitelmistä, vaihtamisesta, käytöstä poistamisesta ja seteliaiheen käytöstä (EKP/1998/6), sellaisena kuin se on muutettuna 26 päivänä elokuuta 1999 tehdyllä Euroopan keskuspankin päätöksellä (EKP/1999/2) EUROOPAN KESKUSPANKIN NEUVOSTO, joka ottaa huomioon Euroopan yhteisön perustamissopimuksen (jäljempänä "perustamissopimus") ja erityisesti sen 106 artiklan 1 kohdan ja Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") 16 artiklan, ottaa huomioon euron käyttöönotosta 3 päivänä toukokuuta 1998 annetun neuvoston asetuksen (EY) N:o 974/98(1) ja erityisesti sen 10 ja 16 artiklan, sekä katsoo, että 1) perustamissopimuksen 106 artiklan 1 kohta, perussäännön 16 artikla ja euron käyttöönotosta 3 päivänä toukokuuta 1998 annetun neuvoston asetuksen (EY) N:o 974/98 10 artikla edellyttävät euroseteleiden nimellisarvojen ja selitelmien täsmentämistä; tällaiset yksityiskohdat voidaan täsmentää Euroopan keskuspankin neuvoston päätöksessä, joka julkaistaan Euroopan yhteisöjen virallisessa lehdessä, 2) liikkeeseen tarkoitettujen eurometallirahojen yksikköarvoista ja teknisistä eritelmistä 3 päivänä toukokuuta 1998 annetussa neuvoston asetuksessa (EY) N:o 975/98(2) säädetään, että eurometallirahojen nimellisarvot ovat 1 sentin ja 2 euron välillä; euroseteleiden nimellisarvoissa olisi otettava huomioon eurometallirahojen nimellisarvot, 3) tässä päätöksessä otetaan huomioon Euroopan rahapoliittisen instituutin valmistelutyö ja Euroopan laajuisen setelisuunnittelukilpailun tulokset; valmistelutyön yhteydessä kuultiin useita setelien käyttäjäryhmiä edustavia eurooppalaisia yhdistyksiä, jotta voitiin ottaa huomioon eri käyttäjien vaatimukset, jotka koskivat seteleiden ulkonäköä ja teknisiä ominaisuuksia, ja siten edistää uusien setelien tunnistettavuutta ja hyväksyttävyyttä; Euroopan keskuspankilla (jäljempänä "EKP") on eurosetelien aihetta koskevat tekijänoikeudet, jotka olivat alun perin Euroopan rahapoliittisella instituutilla, 4) on syytä sopia joistakin yhteisistä suuntaa-antavista periaatteista, joiden mukaan seteliaihetta saa käyttää kaupallisiin tarkoituksiin; EKP antaa osallistuvien jäsenvaltioiden kansallisten keskuspankkien tehtäväksi antaa seteliaiheen käyttöä koskevia yksittäisiä lupia; tässä päätöksessä tarkoitettu seteliaiheen käyttö on yleensä sallittua muun muassa opetustarkoituksiin, ja 5) on sovittava yhteisistä menettelyistä, joiden mukaan osallistuvien jäsenvaltioiden kansalliset keskuspankit varautuvat vaihtamaan rikkinäiset tai vahingoittuneet eurosetelit; yhteisiä menettelyjä tarvitaan myös setelien poistamisessa käytöstä silloin, kun ne korvataan uusilla seteleillä; Euroopan yhteisöjen virallisessa lehdessä julkaistavien ilmoitusten lisäksi voidaan käyttää myös muita julkaisukeinoja, mikä voi edistää suuren yleisön hyväksynnän saamista, ON PÄÄTTÄNYT SEURAAVAA: 1 artikla Nimellisarvot ja selitelmät 1. Euroseteleiden ensimmäisessä sarjassa on seitsemän setelityyppiä, joiden nimellisarvot ovat 5:stä 500:aan euroon, ja ne kuvaavat Euroopan aikakausia ja tyylisuuntia seuraavin perusselitelmin. >TAULUKON PAIKKA> 2. Eurosetelisarjan seitsemän setelin etupuolella on kuvattu porttikäytäviä ja ikkunoita ja kääntöpuolella siltoja. Kaikki seitsemän seteliä ilmentävät edellä mainittuja Euroopan eri tyylisuuntia. Seteleissä on lisäksi Euroopan unionin symboli, rahan nimi latinalaisin ja kreikkalaisin aakkosin, Euroopan keskuspankin lyhenne EU:n virallisilla kielillä, ©-symboli tekijänoikeussuojan merkkinä sekä EKP:n puheenjohtajan allekirjoitus. 2 artikla Seteliaiheen käyttäminen 1. EKP:llä on tämän päätöksen 1 artiklassa tarkoitettujen seteleiden tekijänoikeudet. 2. Tämän päätöksen 1 artiklassa tarkoitetun seteliaiheen käyttäminen kokonaan tai osittain sallitaan ilman erityismenettelyä seuraavissa tapauksissa: a) valokuvat, piirrokset, maalaukset, filmit sekä yleensä mitkä tahansa kuvat, joissa setelit tai seteliaiheet eivät itsessään ole kuvan keskipisteinä ja joissa ei ole lähikuvaa setelistä; b) seteliaiheiden jäljennökset, jotka ovat kooltaan yli satakaksikymmentäviisi prosenttia tai alle seitsemänkymmentäviisi prosenttia sekä setelin pituudesta että leveydestä, jotka on täsmennetty tämän päätöksen 1 artiklassa, riippumatta siitä, mitä materiaalia jäljennökseen on käytetty. 3. Seteliaiheen käyttäminen kokonaan tai osittain edellyttää lupaa; jos hakija on sijoittunut osallistuvaan jäsenvaltioon, luvan myöntää kyseisen valtion kansallinen keskuspankki EKP:n valtuutuksen ja ohjeiden mukaan; muualle sijoittuneiden hakijoiden osalta luvan myöntää EKP. 4. Edellä esitettyjen sääntöjen mukainen yleinen lupa seteliaiheen käyttöön voidaan peruuttaa, jos setelien suunnittelijan luovuttamattomista moraalisista oikeuksista syntyy kiista. 3 artikla Rikkinäisten tai vahingoittuneiden seteleiden vaihtaminen 1. Osallistuvien jäsenvaltioiden kansalliset keskuspankit vaihtavat pyynnöstä rikkinäiset tai vahingoittuneet laillisina maksuvälineinä käytettävät eurosetelit seuraavissa tapauksissa: a) kun setelistä on jäljellä yli puolet; b) kun setelistä esitetään puolet tai vähemmän, jos esittäjä todistaa, että puuttuvat osat ovat tuhoutuneet. 2. Rikkinäisten tai vahingoittuneiden seteleiden vaihtamisessa vaaditaan seuraavaa: a) esittäjän henkilöllisyyden tarkistaminen, jos epäillään esittäjän laillista oikeutta seteleiden hallussapitoon tai seteleiden aitoutta; b) kirjallinen selvitys rikkoutumisen tai vahingoittumisen syistä ja siitä, mitä setelin puuttuville osille on tapahtunut, jos on perusteltua epäillä, että on tehty rikos tai että seteli on tahallisesti rikottu tai vahingoitettu; c) kirjallinen selvitys siitä, millä tavalla setelit ovat tahraantuneet, likaantuneet tai värjäytyneet; d) kirjallinen lausunto värjäytymisen syistä ja tavasta, jos luottolaitokset toimittavat lauenneiden varkaudenestovälineiden värjäämiä seteleitä; e) esittäjältä perittävä korvaus, jonka EKP voi määrätä, jos tarvitaan paljon selvitystyötä kansallisissa keskuspankeissa. 4 artikla Setelien poistaminen käytöstä Eurosetelityypin tai -sarjan käytöstä poistamisesta säädetään EKP:n neuvoston päätöksessä, joka julkaistaan Euroopan yhteisöjen virallisessa lehdessä ja muissa tiedotusvälineissä. Päätöksestä käyvät ilmi ainakin seuraavat seikat: - käytöstä poistettava eurosetelityyppi tai -sarja, - vaihtoajan pituus, - päivämäärä, jona eurosetelityyppi tai -sarja lakkaa olemasta laillinen maksuväline, - eurosetelien käsittely sen jälkeen, kun ne on poistettu käytöstä ja/tai setelit on lakkautettu laillisina maksuvälineinä. 5 artikla Loppusäännös Tämä päätös julkaistaan Euroopan yhteisöjen virallisessa lehdessä. Tehty Frankfurt am Mainissa 7 päivänä heinäkuuta 1998. EKP:n puheenjohtaja Willem F. DUISENBERG (1) EYVL L 139, 11.5.1998, s. 1. (2) EYVL L 139, 11.5.1998, s. 6.